Hlinka Gretzky kubogi. Hlinka Gretzky kubogi — Kanada xokkeyi, Chexiya xokkey assotsiatsiyasi va Slovakiya xokkey federatsiyasi tomonidan tashkil qilinadigan va har yili 18 yoshgacha boʻlgan xokkeychilar oʻrtasida oʻtkaziladigan xokkey boʻyicha xalqaro turnir sovrini. 1991-yildan beri oʻtkazib kelinayotgan bu tanlov turli nomlar ostida va turli mamlakatlarda(jumladan, Yaponiya, Meksika va Kanada) oʻtkazilib kelinmoqda. 1997-yildan 2017-yilgacha tadbir oʻtkaziladigan hududlar almashinib turdi. Keyinchalik Chexiya va Slovakiya davlatlarida tadbir oʻtkazilishi belgilandi. Ushbu davr mobaynida tadbir Millatlar kubogi, U-18 oʻsmirlar oʻrtasidagi jahon chempionati va Ivan Hlinka Memorial turniri sifatida tanilgan edi. 2018-yildan 2023-yilgacha turnir Edmonton va Red Deer, Alberta va Břeclav, Chexiya va Piesťany, Slovakiya oʻrtasida oʻtkaziladi. Hlinka Gretzky kubogi tadbiri aprel oyida oʻzining U18 chempionatini oʻtkazadigan Xalqaro xokkey federatsiyasi (IIHF) tomonidan ruxsat etilganidan soʻng oʻtkaziladi. Kanada Hlinka Gretzky kubogida 22 marta gʻalaba qozonib, turnirning eng yetakchi jamoasi boʻlib turibdi. Tarixi. Turnir 1991-yildan boshlab oʻtkazilib kelinmoqda. Hlinka Gretzky kubogi turnirining dastlabki uch yilida turnirga Yaponiya mezbonlik qildi. Oʻzining birinchi yilida turnir Phoenix kubogi sifatida tanildi. Shundan soʻng Tinch okeani kubogi nomi qabul qilindi (Meksika mezbon davlat boʻlgan va turnir La Copa Meksika nomi bilan tanilgan 1994-yil bundan mustasno). 1996-yilda turnir birinchi marta Kanadada oʻtkazilgan. 1997-yildan boshlab, Chexoslovakiya parchalanganidan toʻrt yil oʻtgach, Chexiya va Slovakiya mezbon sifatida ketma-ket turnirni oʻtkazishni zimmalariga olishdi. Keyin uning nomi Millatlar kubogi deb oʻzgartirildi. Ikki davlat 2003-yilgacha navbatma-navbat turnirni oʻtkazishdi. 2003-yildan 2017-yilgacha ular turnirga birgalikda mezbonlik qilishdi. Oʻsha paytda uning nomi U-18 oʻsmirlar oʻrtasidagi Jahon chempionati deb ham oʻzgartirildi. 2007-yilda tadbir 2004-yilda avtohalokatda vafot etgan taniqli chexiyalik xokkeychi Ivan Hlinka sharafiga Ivan Hlinka Memorial turniri deb nomlandi. 2018-yil yanvar oyida Kanada xokkeyi 2018-yilgi nashr Edmonton va Red Deer tomonidan Alberta Oilers Entertainment Group hamda Chexiya va Slovakiya xokkey federatsiyalari bilan hamkorlikda oʻtkazilishini eʼlon qildi va tadbir Hlinka Gretzky kubogi deb oʻzgartirildi. Turnir 2022-yilgacha har yili Edmonton/Red Deer va Břeclav / Pyešťany oʻrtasida oʻtkazildi. 2020-yilgi turnir COVID-19 pandemiyasi tufayli bekor qilindi. Bu mezbonlik almashinuvi 2023-yilgacha uzaytirilishi eʼlon qilindi.